Diari Oficial de la Generalitat Valenciana


Sumari del DOGV 6766, del 03-05-2012 (2012/4208)

RESOLUCIÓ de 23 d'abril de 2012, de la Conselleria d'Educació, Formació i Ocupació, per la qual es concedixen ajudes per a la formació i l'ensenyança de tècnics esportius del Consell Valencià de l'Esport.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4208


Data del document
:   23-04-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * ajuda pública

RESOLUCIÓ de 23 d'abril de 2012, de la Conselleria d'Educació, Formació i Ocupació, per la qual es concedixen ajudes per a la formació i l'ensenyança de tècnics esportius del Consell Valencià de l'Esport. [2012/4208]  
La Llei 10/2011, de 27 de desembre, de Pressupostos de la Generalitat per a l'exercici 2012 (DOCV de 30 de desembre de 2011), dins del programa pressupostari 421.30 de la Conselleria d'Educació, Formació i Ocupació, va aprovar la línia nominativa X7450000 del capítol IV per a ajudes a la formació i les ensenyances de tècnics esportius.  
Atés el caràcter d'esta ajuda, que està destinada a una entitat de dret públic, el Consell Valencià de l'Esport, la finalitat del qual és la implantació de noves modalitats i especialitats d'ensenyances esportives, i d'acord amb el que preveu l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, esta ajuda no està subjecta a l'aplicació de l'apartat 1 de l'article 107 del Tractat de Funcionament de la Unió Europea perquè no es tracta d'una ajuda que afecte els intercanvis comercials entre estats membres de la Unió Europea, que amenace falsejar la competència o que afavorisca determinades empreses o produccions. En conseqüència, no necessita ser notificada a la Comissió Europea per no reunir els requisits formulats en l'apartat 1 de l'article 107 del Tractat de Funcionament de la Unió Europea.  
  
Vista la proposta del director general d'Ordenació i Centres Docents de data 8 de febrer de 2012, de conformitat amb esta, i en exercici de les atribucions conferides per l'article 47.3 del text refós de la Llei d'Hisenda Pública Valenciana, resolc:  
  
Primer  
Concedir al Consell Valencià de l'Esport una subvenció per un import de 13.450,00 euros, per al finançament de la implantació de noves modalitats i especialitats d'ensenyances esportives.  
  
Segon  
L'execució i la justificació de la mencionada subvenció es regiran pel que disposa la present resolució, de conformitat amb les clàusules següents:  
  
Primera. Obligacions de l'entitat beneficiària de la subvenció  
El beneficiari està subjecte a les obligacions generals derivades de la normativa vigent sobre ajudes o subvencions públiques, i, en particular, a les obligacions a què fa referència l'article 14 de la Llei 38/2003, de 17 de novembre, General de Subvencions.   
Haurà de quedar acreditat que no està incurs en les prohibicions per a obtindre la condició de beneficiari previstes en els apartats 2 i 3 de l'article 13 de la Llei 38/2003, de 17 de novembre, General de Subvencions.  
Esta subvenció és compatible amb altres subvencions, ajudes, ingressos o recursos que financen les activitats subvencionades, sense que puga superar-se el cent per cent del cost de l'activitat subvencionada.  
  
Segona. Obligacions de la Generalitat  
La subvenció es finançarà a càrrec dels pressupostos de 2012, aplicació pressupostària 71.58.07.181.64, capítol IV, codi línia comptable X7450000, per un import de 13.450,00 euros.  
  
Tercera. Forma de pagament  
El lliurament de la quantitat prevista s'efectuarà després de la justificació de la subvenció en la forma prevista en la clàusula quarta.  
  
Quarta. Justificació de l'ajuda  
El Consell Valencià de l'Esport haurà de presentar una memòria econòmica que acredite l'aplicació correcta dels fons a la finalitat de la implantació de noves modalitats i especialitats d'ensenyances esportives, amb indicació, especialment, de les accions realitzades en benefici de la formació dels tècnics esportius, de la qualitat de l'ensenyança i de l'increment de l'oferta educativa. A esta memòria caldrà adjuntar-hi documents justificatius com ara factures, resolucions d'adjudicació d'ajudes o altres justificants que acrediten que s'ha realitzat l'activitat per la qual es rep la subvenció.  
  
Quinta. Causes de devolució de la subvenció  
a) Incompliment de la finalitat per a la qual va ser concedida la subvenció.   
b) Falta de realització de l'objectiu de la subvenció per modificació de les activitats que són objecte de la present resolució.   
c) Incompliment de qualsevol altra condició imposada amb motiu de la concessió de la subvenció.   
d) Altres causes de resolució i de reintegrament previstes en el títol II de la Llei 38/2003, de 17 de novembre, General de Subvencions.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic dels Administracions Publiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, s'hi podrà interposar un recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de qui exercisca la titularitat de la Conselleria d'Educació, Formació i Ocupació en el termini d'un mes a comptar de l'endemà de la notificació de la present resolució.   
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de la present resolució.  
  
València, 23 d'abril de 2012.- La consellera d'Educació, Formació i Ocupació: María José Catalá Verdet.